Գարուն Դեմիրճյան

**Գարուն Ա. Դեմիրճյան** () The New York Times-ի արտակարգ նորությունների լրագրող։ Նախկինում նա Washington Post-ում պաշտպանության և արտաքին քաղաքականության հարցերով զբաղվող միջազգային մուլտիմեդիա լրագրող և ֆրիլանս լրագրող էր, իսկ մինչ այդ եղել է Post-ի Մոսկվայի բյուրոյի թղթակիցը։ Նա աշխատել է Հորդանանում, Ռուսաստանում, Իսրայելում, Արևմտյան ափում, Գազայի հատվածում և Գերմանիայում։ Նա դասական սոպրանո է, ինչպես նաև սիրողական դաշնակահար և կիթառահար։ Նա սահուն խոսում է հայերեն և անգլերեն, և խոսակցական մակարդակով տիրապետում է ռուսերենին, գերմաներենին, արաբերենին և իսպաներենին։

## Վաղ կյանք
Գարունը ծնվել է Կարեն Դեր Պարսեղյանի և Արա Դեմիրճյանի ընտանիքում։ Գարունը մեծացել է Բոստոնի արվարձաններում և երաժշտական ընտանիքում սովորել է դաշնամուր և վոկալ։ Նա եկեղեցական մենակատար է եղել (սոպրանո) Սուրբ Ստեփանոս եկեղեցում, Մասաչուսեթս նահանգի Ուոթերթաուն քաղաքի Հայ Առաքելական եկեղեցում որտեղ նրա մայրը՝ Կարեն Դեմիրճյանը, երկար տարիներ երգչախմբի անդամ էր և օգնական երգեհոնահար։ Հարվարդի (WHRB) և Թաֆթսի (WMFO, քոլեջի ռադիոկայան Քոլեջ պողոտայում) քոլեջներում սովորելիս Գարունը աշխատել է որպես դասական դիջեյ։ Նա մի քանի տարի երգել է Հարվարդի քոլեջի օպերայում և ավագ կուրսում եղել է դրա գանձապետը,  և 2003 թվականին եղել է Harvard Crimson-ի մեկնաբանող հեղինակը։ Ավարտել է Հարվարդի համալսարանը՝ ստանալով բակալավրի աստիճան պատմության մասնագիտությամբ (գերազանցությամբ) 2003 թվականինև Ֆլետչերի իրավունքի և դիվանագիտության դպրոցը՝ ստանալով մագիստրոսի աստիճան իրավունքի և դիվանագիտության ոլորտում (միջազգային իրավունք) 2006 թվականին։

Դեմիրճյանը 2003 թվականից 2006 թվականներին եղել է National Public Radio-ի All Things Considered-ի փորձնակը։

## Կարիերա
Ավարտելուց հետո Դեմիրջյանը ազատ աշխատանքով հոդվածներ է գրել The Christian Science Monitor-ի համար։ Նա աշխատել է Congressional Quarterly-ում 2008 թվականից 2009 թվականներին, այնուհետև Միավորված ազգերի կազմակերպությունում՝ համահեղինակելով զեկույցներ խաղաղապահ գործողությունների, աղետների հետևանքների վերացման և զարգացող ժողովրդավարությունների մասին։ 2010 թվականին նա աշխատել է որպես ազատ լրագրող Իսրայելում, Հորդանան գետի արևմտյան ափին և Գազայի հատվածում Associated Press-ի համար։ Այնուհետև Գարունը լուսաբանել է Կապիտոլիումի բլուրը Congressional Quarterly-ի և Chicago Tribune-ի համար, ինչպես նաև աշխատել է Tribune-ում որպես Metro լրագրող՝ լուսաբանելով հանցագործությունները, դատարանները և համայնքային նորությունները: Լինելով Las Vegas Sun-ի միակ Վաշինգտոնյան թղթակիցը՝ նա երկու ընտրական փուլերի ընթացքում լուսաբանել է Սպիտակ տունը, դաշնային դատարանները և Սենատի մեծամասնության առաջնորդ Հարի Ռիդին և Նևադայի կոնգրեսական պատվիրակությանը, ինչպես նաև էներգետիկայի, տնտեսության, բնակարանաշինության, պաշտպանության և ներգաղթի վերաբերյալ ազգային բանավեճերը։ 2014 թվականին և մեկ տարի շարունակ Գարուն Դեմիրճյանը միացել է The Washington Post-ի բյուրոյին՝ որպես թղթակից Մոսկվայում, միաժամանակ աշխատելով NPR-ում որպես ազատ լրագրող։ 2015 թվականից նա եղել է անկախ լրագրող, որը The Washington Post-ի համար լուսաբանում է պաշտպանության և արտաքին քաղաքականության հարցերը։ Գարունը կարող է դիտվել նաև որպես CNN-ի և CNN International-ի քաղաքական վերլուծաբան։

## Մրցանակներ
Դեմիրճյանի հոդվածներն առաջադրվել են Washington Press Club Foundation-ի Դեյվիդ Լինչի հիշատակի մրցանակին՝ Կոնգրեսի լավագույն տարածաշրջանային լուսաբանման համար 2012, 2013 և 2014 թվականներին, և նրա տեսանյութերը հայտնվել են The Washington Post-ի կայքում։  Նա ստացել է բազմաթիվ կրթաթոշակներ, այդ թվում՝ Ֆուլբրայթի կրթաթոշակ Հորդանանում, Փոլ Միլլերի կրթաթոշակ Ազգային մամուլի հիմնադրամից (2013–2014), Ալֆա կրթաթոշակ Ռուսաստանում (2014–2015), Արթուր Ֆ. Բըրնսի կրթաթոշակ Գերմանիայում և Scripps ներգաղթի կրթաթոշակ, որոնցից յուրաքանչյուրը Միջազգային լրագրողների կենտրոնից է։ Եղել է Տարածաշրջանային լրագրողների ազգային ասոցիացիայի տնօրենների խորհրդի անդամ (2011–2014)։

## Ծանոթագրություններ

## Ստեղծագործություններ
* Karoun Demirjian's personal website

Կատեգորիա:Ամերիկահայեր
Կատեգորիա:Ամերիկացի լրագրողներ
Կատեգորիա:Ամերիկացի կին լրագրողներ
Կատեգորիա:Ամերիկացի հաղորդավարներ
Կատեգորիա:Հայերն ԱՄՆ-ում